ΓΡΑΠΤΗ ΕΡΩΤΗΣΗ E-2584/00

υποβολή: Torben Lund (PSE) προς την Επιτροπή

(1 Αυγούστου 2000)

Θέμα: Παρεμπίπτοντα αλιεύματα θαλάσσιων χοίρων στην ευρωπαϊκή αλιεία

Οι χώρες που έχουνπογράψει τη συμφωνία για την προστασία μικρών κητοειδών στη Βαλτική και τη Βόρεια Θάλασσα (συμφωνία Ascobans) δεσμεύτηκαν να μειώσουν τα παρεμπίπτοντα αλιεύματα έως το δυνατό χαμηλότερο επίπεδο, ωστόσο σε καμιά περίπτωση σε ποσοστό κάτω του 2 % του κατ' εκτίμηση μεγέθους των αλιευτικών αποθεμάτων. Σήμερα τα εν λόγω αλιεύματα κυμαίνονται πάνω απ’ αυτό το ποσοστό.

Η συμφωνία Ascobans θεωρεί τα παρεπίπτοντα αλιεύματα θαλάσσιων χοίρων ως δυνητικά σοβαρό βιολογικό πρόβλημα, δεδομένου ότι είναι αβέβαια τα μεγέθη τόσο των αλιευτικών αποθεμάτων όσο και των παρεμπιπτόντων αλιευμάτων.

Ποιες χώρες έχουν παρεμπίπτοντα αλιεύματα από θαλάσσιους χοίρους; Ποια κράτη μέλη έχουν μελετήσει και δρομολογήσει σχέδια δράσης για τη μείωση των παρεμπιπτόντων αλιευμάτων θαλασσίων χοίρων; Τέλος, ποια είναι τα μέτρα που έχει λάβει ή μελετά να λάβει η Επιτροπή προκειμένου να διασφαλίσει ότι θα τηρηθούν οι διατάξεις περί παρεμπιπτόντων αλιευμάτων που περιέχει η οδηγία για τους οικοτόπους (άρθρο 12, παρ. 4);

Επιπλέον, μπορεί η Επιτροπή να ανακοινώσει ποια είναι τα μέτρα που έχει λάβει η Δανία στα εσωτερικά δανικά ύδατα για τη ρύθμιση ως προς τον χρόνο και τον τόπο, και κατά πόσον τούτο επαρκεί για τη συμμόρφωση με τις διατάξεις του άρθρου 12, παρ. 4 της οδηγίας σχετικά με τους οικοτόπους;

Απάντηση της κας Wallstrm εξ ονόματος της Επιτροπής

(16 Οκτωβρίου 2000)

Η Επιτροπή παρακολουθεί με ικανοποίηση τις προσπάθειες προστασίας των κητοειδών και περιορισμού των τυχαίων αλιευμάτων του είδους φώκαινα (θαλάσσιοι χοίροι). Το Αξιότιμο Μέλος χωρίς αμφιβολία γνωρίζει ότι η κοινοτική νομοθεσία ήδη περιορίζει το μέγεθος των κινουμένων δικτύων και απαγορεύει τη χρήση τους από τις αρχές του 2002, με αντίστοιχα αναμενόμενες ευνοϊκές επιπτώσεις επί του πληθυσμού των κητοειδών.

Θα πρέπει να σημειωθεί ότι η Κοινότητα δεν έχειπογράψει τη συμφωνία για την προστασία των μικρών κητοειδών της Βαλτικής και της Βόρειας Θάλασσας (Ascobans), οι δε στόχοι που ενεκρίθησαν από τα συμβαλλόμενα μέρη της συμφωνίας αυτής μπορεί να διαφέρουν από αυτούς της Επιτροπής.

Οι πληθυσμοί του είδους φώκαιναπόκεινται σε φυσική πληθυσμιακή δυναμική. Οι επιπτώσεις της αλιείας επί του πληθυσμού της μπορεί να ποικίλει στις διάφορες περιοχές κατανομής της, π.χ. Βαλτική και Βόρεια Θάλασσα. Είναι δυνατό, από επιστημονική άποψη, να επιβληθούν γενικότερα όρια τυχαίων αλιευμάτων εφαρμοζόμενα παντού αλλά αυτό δεν αποτελεί την καλύτερη επιλογή για την προστασία του είδους αυτού(1).

Σε γενικές γραμμές, πολύ λίγα στοιχεία είναι γνωστά στην Επιτροπή σχετικά με την πληθυσμιακή δυναμική και ζητήματα τυχαίας αλίευσης του είδους της παράκτιας φώκαινας. Η Επιτροπή ενίσχυσε αρκετά ερευνητικά σχέδια και μελέτες, οι οποίες στόχευαν στην έρευνα των αλληλεπιδράσεων μεταξύ θαλασσίων θηλαστικών (κυρίως κητοειδών) και αλιευτικών δραστηριοτήτων, οι οποίες και οδήγησαν στην καλύτερη συνειδητοποίηση των συγκεκριμένων προβλημάτων.

Υπάρχουν και άλλα μέτρα εκτός του καθορισμού ορίων για τα τυχαία αλιεύματα της φώκαινας που μπορούν να έχουν επιπτώσεις επί του πληθυσμού τους. Εξίσου σημαντικό, όπως ο περιορισμός της αλιείας του είδους, είναι και η προστασία των χώρων αναπαραγωγής, διαβίωσης και βοσκής του. Σήμερα βρίσκεταιπό εξέταση η σημασία των χώρων που έχουν χαρακτηριστεί ως περιοχές προστασίας του είδους στο Natura 2000.

Στο άρθρο 17 της οδηγίας για τους οικοτόπους (Οδηγία του Συμβουλίου 92/43/ΕΟΚ της 21ης Ιουνίου 1992 για τη διατήρηση των φυσικών οικοτόπων και της άγριας πανίδας και χλωρίδας(2)) αναφέρεται ηποχρέωση των κρατών μελών ναποβάλουν έκθεση κάθε έξι χρόνια περί της εφαρμογής των ληφθέντων μέτρων δυνάμει της οδηγίας αυτής. Η Επιτροπή περιμένει σήμερα τις πληροφορίες αυτές που πρέπει να της διαβιβάσουν τα κράτη μέλη, περιλαμβανομένης και έκθεσης για τα μέτρα περιορισμού των τυχαίων αλιευμάτων σε

συμμόρφωση με το άρθρο 12(4). Επομένως, δεν είναι επί του παρόντος δυνατό να παρουσιαστεί πίνακας κρατών μελών που αλιεύουν το είδος αυτό και που ενδεχομένως προκαλούν σημαντικές ζημιές σε αυτό, όπως αναφέρεται στο άρθρο. Είναι επίσης αδύνατο επί του παρόντος να κριθεί ποιά από τα μέτρα των κρατών μελών συμβιβάζονται με τιςποχρεώσεις του άρθρου 12(4), ή να γίνουν προβλέψεις σχετικά με ενδεχόμενα μελλοντικά μέτρα της Επιτροπής.

Ωστόσο, η Επιτροπή γνωρίζει ότι οι δανικές αρχές σήμερα ελέγχουν τις τυχαίες συλλήψεις και θανατώσεις της παράκτιας φώκαινας και ότι εκτελούν σχετικές μελέτες. Η Δανία έχει ενημερώσει την Επιτροπή ότι προτίθεται να συνεχίσει την εφαρμογή μέτρων προστασίας της φώκαινας.

Στο Συμβούλιο στις 16 Ιουνίου 2000, το μέλος της Επιτροπής το αρμόδιο για θέματα αλιείας εξέφρασε τον βαθύτατο προβληματισμό του επί του θέματος αυτού αλλά και άλλων συναφών θεμάτων. Για την παρακολούθηση του θέματος, η Επιτροπή θα έρθει σε επαφή με τα κράτη μέλη ζητώντας περαιτέρω πληροφορίες σχετικά με δράσεις που έχουν λάβει ή σκοπεύουν να λάβουν σε εθνικό επίπεδο.

(1) Κανονισμός του Συμβουλιου (ΕΚ) αριθ. 1239/98 της 8ης Ιουνίου 1998 που τροποποιεί τον κανονισμό (ΕΕ) αριθ. 894/97 για την εκπόνηση ορισμένων εθνικών μέτρων διατήρησης των αλιευτικών πόρων (ΕΕ L 171 της 17.6.1998).

(2) ΕΕ L 206 της 22.7.1992.